《梅》
宋代·丘葵

历尽风霜不受埃，始知渠是岁寒材。
孤芳独洁无由俗，百卉争娇隶敢开。
江驿倾欹留月伴，雪山凝沍带春来。
樗翁忘了桂花白，误道柴桑不咏梅。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。